រដ្ឋាភិបាលៈគ្មានទារុណកម្ម លើអ្នកញៀនថ្នាំទេ
របាយការណ៍របស់អង្គការឃ្លាំមើលសិទ្ធិមនុស្ស ស្តីអំពីការធ្វើទារុណកម្ម ទៅលើអ្នកញៀនថ្នាំក្នុងមណ្ឌលបន្សាបគ្រឿងញៀនរបស់រដ្ឋាភិបាលបាន ធ្វើឲ្យក្រុ
ដើម្បីស្តាប់ព័ត៌មាននេះ ក្រុមមន្រ្តីរបស់រដ្ឋាភិបាលក្នុងវិស័យបង្រ្កាបនិងទប់ស្តាត់ការញៀនគ្រឿងញៀន បានមានប្រតិកម្មប្រឆាំងយ៉ាងខ្លាំង កាលពីថ្ងៃព្រហស្បតិ៍សប្តាហ៍នេះចំពោះ របាយការណ៍របស់អង្គការឃ្លាំមើលសិទ្ធិមនុស្ស Human Rights Watch)ស្តី អំពីការធ្វើទារុណកម្មទៅលើអ្នកញៀនថ្នាំក្នុងមណ្ឌលបន្សាបគ្រឿងញៀនគ្រប់- គ្រងដោយរដ្ឋាភិបាលដោយចាត់ទុកថា របាយការណ៍នេះមិនបានបង្ហាញការ ពិត។ អង្គការឃ្លាំមើលសិទ្ធិមនុស្សបានថ្លែងក្នុងរបាយការណ៍មួយ ដែលបានចេញ ផ្សាយនៅចុងខែមករាឆ្នាំ២០១០នេះថា អ្នកប្រើប្រាស់គ្រឿងញៀននៅប្រទេស កម្ពុជាកំពុងប្រឈមមុខគ្រោះថ្នាក់នឹងការឃុំខ្លួនតាមអំពើចិត្តក្នុងមជ្ឈមណ្ឌល បន្សាបគ្រឿងញៀន ជាទីកន្លែងដែលពួកគេទទួលរងនូវទារុណកម្ម អំពីហិង្សា លើរាងកាយនិងផ្លូវភេទ។របាយការណ៍នេះលើកឡើងថា មជ្ឈមណ្ឌលឃុំឃាំង ដែលមានសិទ្ធិអំណាចដើម្បីព្យាបាលនិងស្តារនីតិសម្បទា អ្នកប្រើប្រាស់គ្រឿង ញៀន ក៏ប៉ុន្តែបែរជាធ្វើឲ្យពួកគេទទួលរងនូវការឆក់ចរន្តអគ្គិសនី ការវាយនឹង រំពាត់ខ្សែភ្លើង ពលកម្មដោយបង្ខំ និងការហឹ្វកហ្វឺនយោធាដ៏យង់ឃ្នងទៅវិញ។ លោក អ៊ាន សុឃីម ប្រធាន 'មជ្ឈមណ្ឌលឱកាសខ្ញុំ' ដែលជាមជ្ឈមណ្ឌល បន្សាបថ្នាំញៀនរបស់រដ្ឋាភិបាល បានមានប្រសាសន៍ក្នុងសន្និសីទសារព័ត៌- មានក្នុងទីក្រុងភ្នំពេញថា របាយការណ៍ខាងលើគឺរឿងមិនពិត ហើយការចេញ ផ្សាយរបាយការណ៍នេះក្នុងគោលបំណងបន្តុះបង្អាក់ហើយក៏ជាការចោទប្រ- កាន់ដោយគ្មានមូលដ្ឋានច្បាស់លាស់។ «ការដែលយើងយកទៅមជ្ឈមណ្ឌលនេះ គឺយើងមិនបានរំលោភសិទ្ធិរបស់ គាត់ទេគឺយើងបានជួយគាត់ឲ្យរួចចាកផុតពីគ្រឿងញៀន ជួយបណ្តុះបណ្តាល គាត់ឲ្យមានជំនាញមួយច្បាស់លាស់ ។ គាត់ចេញទៅវិញគាត់អាចរកការងារ ធ្វើបាន»។ នៅក្នុងរបាយការណ៍៩៣ទំព័រ សរសេរដោយលោក យូសេព អេម៉ុន នាយក ផ្នែកសុខភាពនិងសិទ្ធិមនុស្សនៃអង្គការឃ្លាំមើលសិទ្ធិមនុស្សដែលមានចំណង ជើងថា 'ស្បែកដាច់ជាប់ខ្សែភ្លើង' អង្គការឃ្លាំមើលសិទ្ធិមនុស្សធ្វើកំណត់ត្រា អំពីអ្នកជាប់ឃុំឃាំងដែលបានទទួលរងការវាយដំ ការរំលោភសេពសន្ថវៈ ការ បង្ខិតបង្ខំឲ្យបរិច្ចាគឈាម និងទទួលរងនូវទណ្ឌកម្មលើរាងកាយដ៏ឈឺចាប់ដូច ជាការរមៀលខ្លួននៅលើដីនិងត្រូវគេដាក់ច្រវាក់ឲ្យឈរនៅក្រោមកំដៅថ្ងៃ។ អង្គការឃ្លាំមើលសិទ្ធិមនុស្សក៏បានរាយការណ៍ផងដែរថា ចំនួនអ្នកជាប់ឃុំ- ឃាំងយ៉ាងច្រើនបានប្រាប់អំពីការទទួលទានអាហារស្អុយរលួយ ឬមានសត្វ ល្អិត និងអំពីរោគសញ្ញាដែលស្របទៅនឹងកង្វះជីវជាតិអាហារ។ ហើយមជ្ឈ មណ្ឌលទាំងនេះចាំបាច់ត្រូវបិទចោល។ លោក នាក់ យុទ្ធា ប្រធាននាយកដ្ឋាននិតិកម្ម អប់រំ និងស្តារនិតិសម្បទានៃអា- ជ្ញាធរជាតិប្រយុទ្ធប្រឆាំងគ្រឿងញៀនបានចាត់ទុកថា របាយការណ៍នេះគឺជា ការមិនពិត ហើយលោកបានសម្តែងការខកចិត្តជាខ្លាំងនៅពេលឃើញមាន របាយការណ៍បែបនេះ។ «អ្វីដែលថ្នាក់ដឹកនាំក៏ដូចជាអង្គការទាំងអស់ធ្វើនេះ គឺដើម្បីផលប្រយោជន៍ សង្គមដើម្បីមនុស្សធម៌ សីលធម៌ បែរជាគាត់យល់ថា ជារឿងមួយមិនល្អទៅវិញ ។ អញ្ចឹងរឿងទាំងអស់នេះវាសំខាន់ណាស់ដែលអគ្គលេខាធិការដ្ឋានអាជ្ញាធរ ជាតិប្រយុទ្ធប្រឆាំងគ្រឿងញៀនត្រូវតែធ្វើសេចក្តីបំភ្លឺឲ្យសាធារណជនទាំងអស់ បានដឹង ជាពិសេសគឺមាតាបិតាដែលគាត់ខំយកកូនចៅរបស់គាត់ទៅឲ្យព្យា- បាលស្រាប់តែគាត់បែរជាឮពាក្យថា ធ្វើអញ្ចឹងវិញ។ វាធ្វើឲ្យគាត់អស់សង្ឃឹម ហើយអ្វីៗដែលយើងខំប្រឹងប្រែងទៅជារលាយ»។ ក៏ប៉ុន្តែទោះបីជាយ៉ាងណាក៏ដោយ លោកមាស វិរិទ្ធ អគ្គលេខាធិការរងនៃអាជ្ញា ធរជាតិប្រយុទ្ធប្រឆាំគ្រឿងញៀនបានឲ្យដឹងដែរថា រដ្ឋាភិបាលនៅមិនទាន់មាន គម្រោងធ្វើការប្តឹងតបទៅនឹងរបាយការណ៍នេះនៅឡើយទេ។ ទោះបីជាមានការបដិសេធពីមន្រ្តីអាជ្ញាធរជាតិប្រយុទ្ធប្រឆាំងគ្រឿងញៀនយ៉ាង ណាក៏ដោយ ក៏អង្គការក្រៅរដ្ឋាភិបាលមួយចំនួន ដែលធ្វើការពាក់ព័ន្ធទៅនឹង អ្នកញៀនថ្នាំ នៅតែគ្រាំទ្ររបាយការណ៍របស់អង្គការឃ្លាំមើលសិទ្ធិមនុស្សផង ដែរ។ លោកស្រី ហូលី ប្រេតហ្វត ជាស្ថាបនិកអង្គការកសាងដែលជាអង្គការធ្វើការ ជាមួយក្រុមអ្នកប្រើគ្រឿងញៀននៅក្នុងទីក្រុងភ្នំពេញ បានសំដែងការគាំទ្រ របាយការណ៍របស់អង្គការឃ្លាំមើលសិទ្ធិមនុស្ស ហើយលោកបានបញ្ជាក់ថា រដ្ឋាភិបាលគួរតែបិទមជ្ឈមណ្ឌលទាំងនោះចោល ពីព្រោះវាជាការរំលោភសិទ្ធិ មនុស្សនិងប៉ះពាល់ដល់បញ្ហាសុខភាពសាធារណៈ។ យោងតាមតួលេខរបស់អាជ្ញាធរជាតិប្រយុទ្ធប្រឆាំងគ្រឿងញៀន បានឲ្យដឹង ថា អ្នកញៀនថ្នាំដែលបានចុះបញ្ជីទូទាំងប្រទេសមានចំនួនប្រមាណជាង៦ ពាន់នាក់ ហើយបើយោងតាមការវាយតម្លៃប៉ាន់ស្មានតាមបែបវិទ្យាសាស្រ្ត ចំនួនអ្នកដែលប្រើប្រាស់គ្រឿងញៀនទាំងអស់អាចមានរហូតដល់ទៅជាង៣ ម៉ឺននាក់ ពោលគឺស្មើចំនួនអ្នកញៀនថ្នាំជាង ៦ពាន់នាក់ដែលបានចុះបញ្ជី គុណនឹង៥ដង។ នៅក្នុងប្រទេសកម្ពុជាមានមជ្ឈមណ្ឌលផ្តាច់ថ្នាំញៀនរបស់រដ្ឋាភិបាលមានចំ- នួន១០កន្លែងគឺភ្នំពេញមាន២ បាត់ដំបង២ បន្ទាយមានជ័យ២ សៀមរាប១ កោះកុង១ កំពង់ចាម១ និងខេត្តព្រះសីហនុកន្លែង។ ហើយក្រៅពីនោះនៅមាន មណ្ឌលបន្សាបថ្នាំរបស់អង្គការក្រៅរដ្ឋាភិបាលយ៉ាងហោចណាស់មានចំនួន ១០មណ្ឌលទៀត។ ហើយក៏នៅមានមណ្ឌលប្រហែលជា៥ផ្សេងទៀតបានបម្រើ សេវាបន្សាបគ្រឿងញៀន ដែលមានលក្ខណៈឯកជនពោលគឺមានការយក កម្រៃ។ ពីរាជធានីភ្នំពេញ ខ្ញុំ ធីតា វីន VOA សម្លេង ស.រ.អា.៕